|  |
| --- |
| gerb27  **Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ Ո Ւ Թ Յ ՈՒ Ն**  **Շ Ի Ր Ա Կ Ի Մ Ա Ր Զ**  **Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի** |
| *3104 , Գյումրի, Վարդանանց հրապարակ 1*  *Հեռ. (+374 312) 2-22-00; Ֆաքս (+374 312) 3-26-06*  *Էլ. փոստ gyumri@gyumri.am* |

**Ո Ր Ո Շ ՈՒ Մ**

**«11» մայիսի 2023 թվականի N 92-Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ղ.ՂՈՒԿԱՍՅԱՆ ՓՈՂՈՑ 5-ՐԴ ՇԱՐՔ N 16/1 ՀԱՍՑԵԻ 31.5 ՔԱՌԱԿՈՒՍԻ ՄԵՏՐ ՄԱԿԵՐԵՍՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ՈՒՂՂԱԿԻ ՎԱՃԱՌՔԻ ՄԻՋՈՑՈՎ ՕՏԱՐԵԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի քաղաքի Ղ.Ղուկասյան փողոց 5-րդ շարք

N 16 հասցեի 235.12 (երկու հարյուր երեսունհինգ ամբողջ տասներկու հարյուրերորդական) քառակուսի մետր մակերեսով հողամասով բնակելի տունն ընդհանուր բաժնային սեփականության իրավունքով պատկանում է քաղաքացիներ Լուսինե Դանիելի Քոչարյանին և Ջուլիետա Երանոսի Երանոսյանին (հիմք` անշարժ գույքի նկատմամբ իրավունքների պետական գրանցման N 26052020-08-0011 վկայական):

Քաղաքացի Լուսինե Դանիելի Քոչարյանը դիմել է Հայաստանի Հանրապետության Շիրակի մարզի Գյումրի համայնքի ղեկավարին՝ Հայաստանի Հանրապետության Շիրակի մարզի Գյումրի համայնքին սեփականության իրավունքով պատկանող (հիմք` անշարժ գույքի նկատմամբ իրավունքների պետական գրանցման N 21032023-08-0045 վկայական) Հայաստանի Հանրապետության Շիրակի մարզի Գյումրի քաղաքի Ղ.Ղուկասյան փողոց 5-րդ շարք N 16/1 հասցեի 31.5 (երեսունմեկ ամբողջ հինգ տասնորդական) քառակուսի մետր մակերեսով բնակավայրերի նպատակային նշանակության բնակելի կառուցապատման գործառնական նշանակության հողամասն ուղղակի վաճառքի միջոցով իրենց օտարելու խնդրանքով:

Նկատի ունենալով վերոգրյալը, համաձայն Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 3-րդ, 4-րդ, 5-րդ և 6-րդ ենթակետերի դրույթների, ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետով, հողային օրենսգրքի 63-րդ հոդվածի 2-րդ մասի 2-րդ կետով, 66-րդ հոդվածի 1-ին մասի 8-րդ կետով և հիմք ընդունելով քաղաքացի Լուսինե Դանիելի Քոչարյանի դիմումը (մուտքագրված համայնքապետարանում 2022 թվականի փետրվարի 02-ին N 1987 թվագրմամբ)` **Հայաստանի Հանրապետության Շիրակի մարզի** **Գյումրի համայնքի ավագանին որոշում է.**

1. Քաղաքացիներ Լուսինե Դանիելի Քոչարյանին և Ջուլիետա Երանոսի Երանոսյանին ուղղակի վաճառքի միջոցով օտարել ընդհանուր համատեղ սեփականության իրավունքով իրենց պատկանող Հայաստանի Հանրապետության Շիրակի մարզի Գյումրի քաղաքի Ղ.Ղուկասյան փողոց 5-րդ շարք N 16 հասցեի 235.12 (երկու հարյուր երեսունհինգ ամբողջ տասներկու հարյուրերորդական) քառակուսի մետր մակերեսով հողամասով բնակելի տանը հարակից, Ղ.Ղուկասյան փողոց 5-րդ շարք N 16/1 հասցեի համայնքի սեփականություն հանդիսացող, կառուցապատումից ազատ, բնակավայրերի նպատակային նշանակության բնակելի կառուցապատման գործառնական նշանակության 31.5 (երեսունմեկ ամբողջ հինգ տասնորդական) քառակուսի մետր մակերեսով հողամասը՝ որպես ընդհանուր բաժնային սեփականություն, բնակելի տունն ընդլայնելու նպատակով:
2. Օտարվող հողամասի ուղղակի վաճառքի գին սահմանել տվյալ հողամասի կադաստրային արժեքով, որը հողամասի օտարման պահին կազմում է 10514 (տասնը հազար հինգ հարյուր տասնչորս) Հայաստանի Հանրապետության դրամ` 1.0 (մեկ) քառակուսի մետրի դիմաց, ընդամենը` 331 191 (երեք հարյուր երեսունմեկ հազար մեկ հայուր իննսունմեկ) Հայաստանի Հանրապետության դրամ:
3. Սույն որոշումն ուժի մեջ է մտնում քաղաքացիներ Լուսինե Դանիելի Քոչարյանին և Ջուլիետա Երանոսի Երանոսյանին պատշաճ կարգով իրազեկելու օրվան հաջորդող օրվանից:

**Հայաստանի Հանրապետության Շիրակի մարզի Գյումրի համայնքի ավագանի**

**Կողմ (17) Դեմ (0) Ձեռնպահ (6)**

|  |  |  |  |
| --- | --- | --- | --- |
| |  |  | | --- | --- | | **Վ.Սամսոնյան**  **Գ.Մելիքյան**  **Լ.Սանոյան**  **Մ.Սահակյան**  **Տ.Հովհաննիսյան**  **Ն.Պողոսյան**  **Գ.Պասկևիչյան**  **Ս.Հովհաննիսյան**  **Խ.Վարաժյան**  **Հ.Ասատրյան**  **Ս.Խուբեսարյան**  **Ա.Բեյբուտյան**  **Հ.Նիկողոսյան**  **Ե.Խանամիրյան**  **Շ.Արամյան**  **Լ.Մուրադյան**  **Հ. Ստեփանյան** | **Վ.Հակոբյան**  **Ս.Ադամյան**  **Կ.Սոսյան**  **Գ.Մանուկյան Կ.Ասատրյան**  **Հ.Մարգարյան** | |  |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ**

**ՄԱՐԶԻ ԳՅՈՒՄՐԻ ՀԱՄԱՅՆՔԻ ՂԵԿԱՎԱՐ՝ ՎԱՐԴԳԵՍ ՍԱՄՍՈՆՅԱՆ**

**ԻՍԿԱԿԱՆԻՀԵՏ ՃԻՇՏ է՝**

**ԱՇԽԱՏԱԿԱԶՄԻ ՔԱՐՏՈՒՂԱՐ ԿԱՐԵՆ ԲԱԴԱԼՅԱՆ**

**ք. Գյումրի**

**«11» մայիսի 2023 թվական**